open-index/open-wikipedia-markdown huggingface dataset:
Hämeenlinnan yhteiskoulu

**Hämeenlinnan Yhteiskoulu** (HYK) on Hämeenlinnassa toimiva 1.–9. luokkien yhtenäiskoulu. Vuonna 2023 koulua kävi noin 770 oppilasta. Koulu toimii Tuomelan yksikössä Hätilässä (luokat 1.–6.) ja Myllymäen väistötiloissa (luokat 7.–9.).

Koulun rehtorina toimii Anne Laatikainen.

Opettajia Hämeenlinnan yhteiskoulussa on noin 60. Vuoteen 2012 saakka koulun yhteyteen kuului myös lukio.

## Koulun historia

Hämeenlinnan Suomalainen tyttökoulu aloitti toimintansa vuokratiloissa Hallituskatu 19:ssä vuonna 1878, ja oli kolmas suomalainen koulu, joka antoi tytöille oppikouluopetusta. Sen toimitilat siirrettiin Linnankatu 6:een Lönnin taloon vuonna 1879. Vasta vuonna 1888 koulunkäynti alkoi omassa koulurakennuksessa Turuntiellä. Tyttökoulu muutettiin Hämeenlinnan suomalaiseksi yhteiskouluksi vuonna 1904. Sekä pojat että tytöt pääsivät käymään samaa koulua, jonka tiloja peruskorjattiin ja laajennettiin 1906-1907. Nykyisin koulu sijaitsee vastakkaisella puolella kaupunkia Hätilässä, jonne Hämeenlinnan Yhteiskoulua varten valmistui uusi rakennus vuonna 1955 osoitteeseen Viertokatu 1.

Peruskoulujärjestelmään siirtymisen myötä yhteiskoulu jaettiin Hämeenlinnan yhteiskoulun lukioksi sekä Hätilän yläasteeksi. Vuonna 1997 ostettiin Viertokadun varrella sijaitseva vanha kauppa opetustiloiksi ja vuosina 1998-1999 koulun päärakennus remontoitiin. Syksyllä 1999 aloitti toimintansa yhtenäiskoulu, jonka nimeksi tuli Hämeenlinnan Yhteiskoulu ja joka muodostui Hätilän yläasteesta ja lukiosta sekä viereisessä rakennuksessa toimineesta Tuomelan alakoulusta. Hämeenlinnan yhteiskoulun lukion toiminta sulautettiin muihin Hämeenlinnan kaupungin lukioihin syksystä 2012 alkaen. Vuoden 2012 helmikuussa Tuomelan oppilaat siirrettiin opiskelemaan väistötiloihin rakennuksessa ilmenneiden sisäilmaongelmien vuoksi. Tuomelan koulun remontti valmistui vuonna 2016.

Tuomelan koulurakennuksen kylkeen valmistui 2024 vuoden lopulla uudisosa ja Viertokadun varteen sisäliikuntahalli. Yläkoululaisten kahden vuoden väistö Myllymäessä päättyi lyhtykulkueeseen 20.12.2024.

## Lähteet

## Kirjallisuutta
**Hämeenlinnan Suomalainen Tyttökoulu ja Yhteiskoulu 1878-1928*. Hämeenlinna 1928.
**Hämeenlinnan yhteiskoulu 1878-1968*. Hämeenlinna 1968.
*Salokannel, Akseli: *Hämeenlinnan suomalaisen tyttökoulun alkuvaiheista*. Hämeenlinna 14. (1964).
*Hakulinen, Rainar: *Hämeenlinnan yhteiskoulu 1878-1978*. Loimaa 1978.
*Vilkuna, Anna-Maria: *Yhteiskoulu - yhteisvoimin, Hämeenlinnan yhteiskoulu 125 vuotta*. Hämeenlinna 2003.

## Aiheesta muualla
*Koulukirjaston sivut
*Hykin teatterin kotisivut
*Suomen yksityisten oppikoulujen digitaalinen matrikkeli 1872-1977
Kat Falls

**Kat Falls** (o.s. Moynihan) (s. 1964 Silver Spring, Maryland, Yhdysvallat) on yhdysvaltalainen kirjailija, joka kirjoittaa dystopista scifiä. Hänen kirjoittamistaan kirjoista on kaksi kirjaa käännetty suomeksi vuonna 2011: *Veden alla* ja *Vastavirta*.

## Opiskelu ja henkilökohtainen elämä
Falls vietti nuoruutensa Silver Springissä. Hän opiskeli Rensselaer Polytechnic Institutessa ja lähti jatkamaan myöhemmin opiskeluaan Northwestern-yliopistossa. Siellä hän suoritti Master of Fine Arts -tutkinnon. Hän myös opettaa siellä nykyisin. Hänen miehensä on teatterinjohtaja Robert Falls. He asuvat Evanstonissa Illinoisissa ja heillä on kolme lasta.

## Julkaistut kirjat
### Suomeksi
* 
* 

### Englanniksi
* 
* 
* 
* 
Lähde:

## Lähteet

## Aiheesta muualla
* 
* 
* 
*
Erkki Kauppila – Lehtimies ja eurokommunisti

**Erkki Kauppila – Lehtimies ja eurokommunisti** on vuonna 2012 ilmestynyt Kansan Uutisten päätoimittajan Erkki Kauppilan kesken jääneiden muistelmien pohjalta toimitettu teos. Teoksen ovat toimittaneet Noora Kauppila ja Pekka Tuominen.

Muistelmissa käydään läpi Kauppilan tie kiiminkiläisestä mökinpojasta puoluetoimitsijaksi ja toimittajaksi, jolle uralle hän haaveili jo nuoresta pitäen. Teos kuvaa hänen elämäänsä niin yksityishenkilönä kuin poliitikkona ja lehtimiehenäkin. Kauppila kuvaa suhteiden katkeamista Moskovaan ja kertoo tilanteesta, jolloin puolue tuomitsi Tšekkoslovakian miehityksen Kauppilan muotoilemin sanoin. Kauppila on sitä mieltä, että juuri miehitys nosti taistolaiset vahvoiksi. Tuki Neuvostoliitolle oli ansio, jolla meritoitua. Helsingin kilteimmäksi kommunistiksi sanottu Kauppila piirtää kriitikon mukaan itsestään koruttomasti todenmukaisen kuvan

## Lähteet

## Aiheesta muualla
*Teos ladattavissa  (pdf 33,8 Mt)
Korkeakouluharjoittelu

**Korkeakouluharjoittelu** tarkoittaa korkeakouluopiskelijan opintoihin kuuluvaa työharjoittelua, käytännön harjoittelujaksoa, jonka aikana opiskelija saa tuntumaa oman alansa työtehtäviin ja pääsee kartuttamaan työelämätaitojaan. Harjoittelu voi kuulua opintoihin joko pakollisena tai vapaaehtoisena. Harjoittelu suoritetaan usein opintojen loppuvaiheessa, jolloin opiskelijalla on jo valmiuksia tehdä ohjatusti samoja tehtäviä kuin valmistuttuaan.

## Lähteet

## Aiheesta muualla
*Laadukas harjoittelu -opas 
*Korkeakoulujen harjoittelukäytännöt
Mariankirkko (Krakova)

**Mariankirkko** () on Puolassa Krakovan *Rynek Główny*-torin laidalla sijaitseva kirkko. Kirkossa on kaksi jyhkeää tornia, jotka ovat korkeudeltaan ja malliltaan erilaiset. Tarinan mukaan tornit suunnittelivat veljekset, joista lopulta toinen surmasi hienomman tornin rakentaneen veljensä. Kirkossa on 1400-luvulla Veit Stossin tekemä alttariveistos.

## Lähteet

## Aiheesta muualla

* Sulo Haltsonen : Krakovan kaunein kirkko, Suomen Kuvalehti, 21.01.1939, nro 3, s. 24, Kansalliskirjaston digitaaliset aineistot
Nyrjähdys

**Nyrjähdys** on äkillisen voiman aiheuttama nivelsiteiden ja nivelen vaurio, revähdys tai venähdys. Vamma aiheuttaa verenvuotoa ihonalaiseen kudokseen. Kivun lisäksi vamma-alueelle kerääntyy nestettä, ja se turpoaa. 

Lievä nilkan nyrjähdys paranee tavallisesti itsestään. Vaikeampaa nyrjähdystä hoidetaan nilkkatuen avulla, joka estää nilkan taipumisen sivusuunnassa. Lisäksi fysioterapeutin ohjaamat harjoitteet edistävät nilkan paranemista. 

## Lähteet
Shirley Cawley

**Shirley Cawley** (s. 26. huhtikuuta 1932 Croydon) on brittiläinen entinen yleisurheilija, joka kilpaili pituushypyssä.

Cawley voitti pronssia Helsingin olympiakisojen naisten pituushypyssä tuloksella 592, joka oli hänen uransa paras tulos. Vuoden 1954 Euroopan-mestaruuskilpailuissa hän sijoittui seitsemänneksi.

## Lähteet

* sports-reference
Vihti Ski Center

**Vihti Ski Center** on hiihtokeskus Vihdin Ojakkalassa. Vihti Ski sisältää 15 rinnettä ja 10 hissiä. Erikoisuutena 150 metrin katettu ja värivalaistu mattohissi. Vihti Ski Center tarjoaa vuokrattavaksi lautailu- ja laskettelutarvikkeita ja keskuksessa toimii myös kolme rinneravintolaa. Sen rinne oli nykyään Vihti Ski Centerin toimitusjohtajana toimivan alppihiihtäjä Sami Uotilan kotirinne hänen aktiiviurallaan.

Vihti Skin yhteydessä toimii myös vuonna 2000 avattu Vihti Golf Center sekä vuonna 2017 avattu teemapuisto PuuhaPark. 

## Lähteet

 

## Aiheesta muualla
* Vihti Ski Center
Catherine Hardy

**Catherine ”Cathy” Hardy** (8. helmikuuta 1930 Carrollton, Georgia – 8. syyskuuta 2017) oli yhdysvaltalainen yleisurheilija. Hän kilpaili naisten sadan metrin juoksussa, 200 metrin juoksussa ja 4 × 100 metrin viestijuoksussa vuoden 1952 kesäolympialaisissa Helsingissä. Viestissä hän muodosti kultaa voittaneen joukkueen yhdessä Mae Faggsin, Barbara Jonesin ja Janet Moreaun kanssa. Henkilökohtaisilla matkoilla Hardy karsiutui ennen finaalia.

## Lähteet
*
Rantapallo.fi

**Rantapallo.fi** on suomalainen matkailun erikoissivusto, joka aloitti toimintansa vuonna 2007. Sivustolla julkaistaan matkaoppaita ja matkailualan uutisia sekä matkatoimistojen tarjonnan kokoava äkkilähtöhaku. Lisäksi sivuilla on lento- ja hotellihaut ja matkablogeja.

Rantapallon viikoittainen lukijamäärä on noin 118&nbsp;000. Rantapallo on Suomen suurin matkailuaiheinen sivusto ja sen kävijäennätys on 520&nbsp;000 yksittäistä kävijää viikossa.

Sivuston on perustanut Jani Uljas. Rantapallo Oy:n toimintaan kuuluu myös Napsu.fi-sivusto ja Ikkunapaikka.fi-lehden osakkuus. 

## Kohdeoppaat, artikkelit ja matkailualan uutiset
Rantapallon matka-artikkelit ja kohdeoppaat antavat tietoa eri matkakohteista ja vinkkejä matkan suunnitteluun. Sivustolla julkaistaan myös matkailuaiheisia artikkeleja sekä kokemuksia matkakohteista eri puolilta maailmaa.

## Hakupalvelut
Rantapallo.fi-sivuston äkkilähtöhaun avulla voi vertailla hintoja ja etsiä matkatoimistojen matkatarjouksia. Äkkilähtöjen lisäksi Rantapallossa voi vertailla myös esimerkiksi vuokra-autoja sekä lento ja hotelli -paketteja. Rantapallo ei ole matkatoimisto, vaan varausvaiheessa käyttäjä siirtyy hintavertailusta matkatoimiston tai lentoyhtiön sivuille.

## Matkablogit
Kuka vain voi perustaa matkailuaiheisen blogin Rantapalloon. Yhteensä Rantapallo.fi:ssä on yli sata aktiivista matkablogia. 

## Lähteet

## Aiheesta muualla
*Matkailuportaali Rantapallo.fi
*Suomen Lehdistö: Rantapallo kasvoi verkossa
Ursula Knab

**Ursula Knab** (Schlicksupp, 22. marraskuuta 1929 Heidelberg, Baden-Württemberg – 23. toukokuuta 1989 Karlsruhe, Baden-Württemberg) oli saksalainen yleisurheilija, jonka päälaji oli pikajuoksu.

Hän urheili Saksan liittotasavallan joukkueessa Helsingin olympiakisoissa 1952 4 × 100 metrin viestissä, jossa hän voitti hopeaa joukkuetovereinaan Maria Sander, Helga Klein ja Margarete Petersen. Samoissa kisoissa hän juoksi myös 200 metrin kilpailussa jääden välierässään seitsemänneksi.

## Lähteet
* sports-reference
Alfredo Tinoco

**Alfredo Tinoco** (s. 13. maaliskuuta 1934 Villa Carbon) on meksikolainen entinen yleisurheilija, joka kilpaili keskimatkojen juoksussa, estejuoksussa ja kestävyysjuoksussa.

Tinoco voitti vuonna 1959 pronssia Pan-Amerikan kisoissa 3&nbsp;000 metrin estejuoksussa ja sijoittui samoissa kisoissa 5&nbsp;000 metrin matkalla neljänneksi sekä 1&nbsp;500 metrillä viidenneksi. Hän sai Keski-Amerikan ja Karibianmeren kisoissa 1959 kultaa 3&nbsp;000 metrin esteistä ja hopeaa 1&nbsp;500 metriltä. Tinoco osallistui estejuoksussa Rooman olympialaisiin 1960, joissa hän karsiutui ensimmäisellä kierroksella jäätyään eränsä kymmenenneksi eli viimeiseksi.

Tinocon ennätys 3&nbsp;000 metrin estejuoksussa on 8.58,0 vuodelta 1959.

## Lähteet
Alfredo Bonanno

**Alfredo Bonanno** (1937 Catania, Italia – 6. joulukuuta 2023 Trieste) oli italialainen anarkisti ja kirjailija.

Bonanno oli useita kertoja vankilassa Italiassa. Hän sai puolitoista vuotta vankeutta kirjan *Aseistettu riemu* julkaisemisesta. Vuonna 2003 hänet tuomittiin kuudeksi vuodeksi vankeuteen "aseellisesta ryöstöstä", mutta hänet vapautettiin ennenaikaisesti "terveyssyistä".

## Teokset
### Suomennetut teokset
* *Mellakasta kapinaan: anarkistinen näkökulma jälkiteollista kapitalismia vastaan* (*From Riot to Insurrection: Analysis for an anarchist perspective against post-industrial capitalism*), Helsinki: SAL-Helsinki 1995.
Sarja: SAL-julkaisut, 4.

## Muut teokset
* *The Anarchist Tension*
* *And We Will Still Be Ready To Storm The Heavens Another Time: *Against Amnesty*
* *Armed Joy*
* *A Critique of Syndicalist Methods*
* *For An Anti-authoritarian Insurrectionalist International*
* *From Riot to Insurrection: Analysis for an anarchist perspective against post-industrial capitalism*
* *The Insurrectional Project*
* *Let’s Destroy Work, Let’s Destroy the Economy*
* *Locked Up*
* *Propulsive Utopia*
* *Worker's Autonomy*

## Lähteet

## Aiheesta muualla
* Alfredo Bonanno
* Anarchist Library - Alfredo Bonanno
Livádi

**Livádi** (, ”Niitty”) voi viitata muun muassa seuraaviin paikkoihin Kreikassa:

* Livádi, kaupunki, Elassónan kunnan kunnallisyksikkö ja entinen kunta Lárisan alueyksikössä Thessalian alueella
* Livádi eli Korissía, kylä Kéan saarella Etelä-Egean saarten alueella
* Livádi, kylä Kytheran saarella Attikan alueella
* Livádi, kylä Sérifoksen saarella Etelä-Egean saarten alueella

## Katso myös

* Livádia, useita paikkoja

## Lähteet
Denys Kostjuk

**Denys Kostjuk** (; s. 13. maaliskuuta 1982 Pervomaisk) on ukrainalainen maantiepyöräilijä. 

Kostjuk ajoi ammattilaisena vuosina 2004–2016. Hän voitti muun muassa maansa mestaruuden 2007 ja 2013 sekä Donetskin GP-kilpailun vuosina 2007 ja 2008. Hän kilpaili Pekingin olympialaisissa 2008, joissa hän oli aika-ajon 36. ja sijoittui maantieajossa 76:nneksi. Vuonna 2011 Kostjuk oli Ranskan ympäriajon 153. ja sijoittui MM-kisojen 23:nneksi maantieajossa. Hän voitti Race Horizon Parkin ensimmäisen kilpailun 2013 ja kolmannen kisan 2014.

Kostjuk on naimisissa kolmiloikan maailmanmestari Olha Saladuh’an kanssa

## Lähteet
Paul Durin

**Paul Joseph Durin** (3. tammikuuta 1890 Maubeuge – 24. toukokuuta 1955 Maubeuge) oli ranskalainen voimistelija. Hän kuului vuoden 1920 kesäolympialaisissa Antwerpenissä pronssia saaneeseen joukkueeseen. Hän oli aiemmin sijoittunut joukkueineen viidenneksi vuoden 1908 kesäolympialaisissa Lontoossa.

## Lähteet
Livádi (Kythera)

**Livádi** (; ) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 77 (vuonna 2011).

Livádi sijaitsee Kytheran eteläosassa. Se muodostaa laajemman kyläyhdyskunnan (Τοπική Κοινότητα Λιβαδίου, *Topikí Koinótita Livadíou*), johon kuuluvat varsinaisen Livádin kylän lisäksi Áno Livádi, Katsoúni, Lourantiánika ja Travasariánika. Koko yhdyskunnan väkiluku on 464.

Livádin kylä on rakennettu laaksoon, jossa harjoitetaan viinin ja vihannesten viljelyä. Lisäksi laaksossa kasvaa oliivipuita. Maanviljelijöitä eri puolilta saarta saapuu kerran viikossa myymään tuotteitaan kylän pääkadulle. Kylässä on ravintoloita, kahviloita ja majoituspalveluita. Livádissa sijaitsee Agíos Andréaksen kirkko, joka on rakennettu Bysantin-valtakaudella ja on yksi saaren suurimmista. Livádin läheisyydessä sijaitsee Balkanin niemimaan alueen suurin kivisilta, Katoúnin silta. Se on rakennettu Kytheran kuuluessa Britanniaan. Káto Livádissa toimii bysanttilaista taidetta, kuten ikoneja ja freskoja sekä erilaisia kirkkoesineitä esittelevä bysanttilainen museo.

## Lähteet

## Aiheesta muualla

* Kuva kylästä
Värriöjoki

**Värriöjoki** on Kemijoen sivujoki Savukoskella ja Sallassa Lapissa. Joki saa alkunsa Tuntsan erämaa-alueelta Sallassa ja yhtyy Kemijokeen Savukosken Martissa.

## Lähteet

 

## Aiheesta muualla
*
Uskonto ja politiikka Lähi-idässä

**Uskonto ja politiikka Lähi-idässä** on vuonna 2002 ilmestynyt Hannu Juusolan ja Heidi Huuhtasen toimittama kirja. Teoksen kustansi Gaudeamus. 

## Lähteet

## Aiheesta muualla
* Tuomas Martikainen: Ajankohtaista tietoa Lähi-idästä. Agricola 1.7.2002.
* Hannu Reime: Turvaa tuonpuoleisesta . Rauhan puolesta 11.9.2002.
* Ari Kettunen: Lähi-idän uskontojen ja politiikan vyyhti . Kumppani 25.2.2003.
* Hannu Juusola: Uskonnon rooli on vahvistunut Lähi-idän konflikteissa. Teologia.fi 24.9.2007.
Satymkul Džumanazarov

**Satymkul Džumanazarov** (, 17. syyskuuta 1951 Bogoslovka, Kara-Buuran raion, Kirgisia – 2. huhtikuuta 2007 Biškek, Kirgisia) oli neuvostoliittolainen maratonjuoksija.

Džumanazarov sijoittui vuoden 1978 Prahan EM-kisoissa yhdenneksitoista.

Kaksi vuotta myöhemmin Džumanazarov juoksi uudeksi Kirgisian-ennätykseksi 2.11.16, jolla sijoittui Neuvostoliiton-mestaruuskisoissa toiseksi. Samalla hän selviytyi monien länsimaiden boikotoimiin vuoden 1980 Moskovan kesäolympialaisiin, joissa saavutti pronssimitalin.

Vuoden 1981 Tokion maratonilla hän sijoittui viidenneksi.

## Lähteet
Albert Séguin

**Albert Séguin** (8. maaliskuuta 1891 Vienne – 29. toukokuuta 1948 Villefranche-sur-Saône) oli ranskalainen voimistelija, joka kilpaili vuoden 1924 kesäolympialaisissa Pariisissa ja voitti kultamitalin sivuttaishypyssä. Lisäksi hän sai siellä hopeaa joukkuekilpailusta ja köysikiipeilystä.

## Lähteet
Émile Bouchès

**Émile Bouchès** (3. heinäkuuta 1896 Maubeuge – 12. kesäkuuta 1946 Maubeuge) oli ranskalainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.

## Lähteet
François Gangloff

**François Lucien Gangloff** (11. heinäkuuta 1898 Bischheim – 16. maaliskuuta 1979 Strasbourg) oli ranskalainen voimistelija. Hän kilpaili vuoden 1924 kesäolympialaisissa Pariisissa ja sai siellä hopeaa sekä joukkuekilpailussa että sivuttaishypyssä.

## Lähteet
Eurocup Formula Renault 2.0 -kausi 2012

**Eurocup Formula Renault 2.0 -kausi 2012** oli 22. kausi nykyiselle Eurocup Formula Renault-sarjalle. Kausi alkoi Espanjan Alcañizin radalla ja päättyi Espanjan Barcelonassa. Sarjan mestaruuden voitti belgialainen Stoffel Vandoorne. Toiseksi sijoittui venäläinen Daniil Kvjat ja kolmanneksi brittiläinen Oliver Rowland.

## Tallit ja kuljettajat

## Kilpailukalenteri
Kauden 2012 kalenteri julkaistiin 10. lokakuuta 2011 Silverstonen kilpailu pudotettiin kalenterista ja tilalle tuli uusi Moskovan kilpailu.

## Kuljettajien loppupisteet

## Lähteet
Léon Delsarte

**Léon Delsarte** (19. marraskuuta 1893 Valenciennes – 24. tammikuuta 1963 Valenciennes) oli ranskalainen voimistelija. Hän kuului vuoden 1920 kesäolympialaisissa Antwerpenissä pronssia ja vuoden 1924 kesäolympialaisissa Pariisissa hopeaa saaneeseen joukkueeseen.

## Lähteet
Uskonto ja ihmismieli

**Uskonto ja ihmismieli: Johdatus kognitiiviseen uskontotieteeseen** on vuonna 2008 ilmestynyt Kimmo Ketolan, Ilkka Pyysiäisen ja Tom Sjöblomin toimittama kirja kognitiivisesta uskontotieteestä. Teoksen kustansi Gaudeamus. 

## Lähteet

## Aiheesta muualla
* Kaarina Koski: Uskonto kognition tuotteena – ja vähän kulttuurinkin. Tieteessä tapahtuu 6/2008. (PDF)
Veijo Heiskanen

**Veijo Heiskanen** (s. 18. elokuuta 1959 Kuopio) on pitkään Ruotsissa vaikuttanut suomalainen raviohjastaja ja -valmentaja. Hän pitää omaa valmennustallia Vermon raviradalla. Aikaisemmin hän piti tallia Ruotsissa Åbyn raviradan lähistöllä Göteborgin kupeessa.  Heiskasella on sekä Suomen että Ruotsin kansalaisuus. 

Kuopiossa kotoisin oleva Heiskanen ajoi ensimmäiset lähtönsä Suomessa jo 16-vuotiaana ja saavutti ensimmäiset suurkilpailuvoittonsa 17 vuoden iässä.  Hän oli vasta 19-vuotias ohjastaessaan Uno Boyta Pariisin Vincennesissä järjestettävässä Prix d'Amériquessa, jota pidetään maailman suurimpana ravikilpailuna. 

Vuonna 1981 Heiskanen joutui Oulun Äimärautiolla vakavaan onnettomuuteen. Kiinnityksistään irronnut apuaisa lävisti hänen alavatsansa ja osui lähes Heiskasen sydämeen. Vuonna 1984 hän sai täyteen tuhat voittoa ja pääsi Tuhannen voiton klubiin kaikkien aikojen nuorimpana suomalaisohjastajana. 

Veijo Heiskanen siirtyi Ruotsiin 1980-luvun puolivälissä ja on noussut yhdeksi Ruotsin arvostetuimmista ravivalmentajista. Ruotsin hevosurheilutoimittajat valitsivat hänet vuoden valmentajaksi vuonna 1999. Rahallisesti Heiskasen huippuvuodet ovat olleet 2001 ja 2002, jolloin hänen valmennettavansa ansaitsivat radoilta yli 24 miljoonaa kruunua. 

Vuonna 2005 Heiskanen ilmoitti lopettavansa raviurheilun terveydellisistä syistä ja sulkevansa 14 henkeä työllistäneen tallinsa.  Hän kuitenkin aloitti valmennustoiminnan uudelleen muutamaa vuotta myöhemmin. 

1980-luvun lopulla Heiskanen ajoi jonkin aikaa amerikkalais-ruotsalaista Mack Lobellia, jota pidetään yhtenä maailman kaikkien aikojen parhaimmista ravihevosista. Hänen uransa alkuvuosien menestyneimpiä ohjastettavia oli Antti Savolaisen valmentama kuuluisa Keystone Patriot, jota Heiskanen ajoi 1980-luvun alussa. Hän voitti hevosella useita kotimaisia suurkilpailuja sekä ulkomailla muun muassa Prijs der Gigantenin  Hollannissa, Sweden Cupin Solvallassa ja Lotteria-ajon Napolissa. 

Tunnetuin Heiskasen omista hevosista on ollut vuoden 2006 Elitloppet-voittaja Conny Nobell, jonka toinen omistaja oli ruotsalaisohjastaja Björn Goop. Hänellä on myös ollut yhteinen kilpahevonen Kimi Räikkösen kanssa. 

## Lähteet

## Aiheesta muualla

*Heiskasen tilastoja Suomen Hippoksen sivuilla
*Heiskasen tilastoja Ruotsin ATG:n sivuilla
Jean Gounot

**Jean Gounot** (9. huhtikuuta 1894 Nevers – 16. tammikuuta 1978 Villeneuve-Saint-Georges) oli ranskalainen voimistelija. Hän sai vuoden 1924 kesäolympialaisissa Pariisissa hopeamitalit joukkuekilpailussa ja sivuttaishypyssä. Hän kilpaili myös vuoden 1920 kesäolympialaisissa Antwerpenissä ja vuoden 1928 kesäolympialaisissa Amsterdamissa, joista ensin mainitussa hän sai pronssia moniottelussa (yksilökilpailu).

## Lähteet
Manlio Pastorini

**Manlio Pastorini** (5. toukokuuta 1879 – 8. huhtikuuta 1942 Firenze) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli mukana joukkuekilpailussa voittamassa kultaa.

Vuoden 1906 kesäolympialaisissa eli Välikisoissa Ateenassa Pastorini kuului pronssia saaneeseen joukkueeseen.

## Lähteet
Ernst Reckeweg

**Ernst Heinrich Dietrich Reckeweg** (18. huhtikuuta 1873 Ovenstädt, Saksa – 5. syyskuuta 1944 Haddon Heights) oli yhdysvaltalainen voimistelija. Hän kilpaili vuoden 1904 kesäolympialaisissa Saint Louisissa ja voitti siellä kultaa joukkuekilpailussa Philadelphia Turngemeinde -joukkueen jäsenenä.

Reckeweg muutti Yhdysvaltoihin vuonna 1890 ja oli ammatiltaan pianonvirittäjä.

## Lähteet
Stiina Jean

**Stiina Jean** on suomalainen laulaja, joka osallistui Eurovision laulukilpailun 2002 Suomen karsintaan. Stiina on toiminut myös taustalaulajana eri levyillä.

## Diskografia
* Is it bad (1991)
* Mood For Change (AXR 2003) 

## Lähteet

## Aiheesta muualla
*
Pronssihärkä

**Pronssihärkä** eli **Falariin härkä** oli antiikin kreikkalainen kidutus- ja teloituslaite. Kyseessä oli ontto, pronssinen härkäpatsas, jonka sisään uhri työnnettiin. Pronssihärän alapuolelle sytytettiin tuli, joka kuumensi sen aiheuttaen uhrin kivuliaan kärventymisen pronssihärän sisällä.

Kerrotaan, että pronssihärän kehitti Perillos. Hän esitteli sen Falariille, Akragaan tyrannille, uutena mahdollisuutena teloittaa rikollisia. Falaris kiinnostui ajatuksesta ja halusi, että pronssihärkä suunnitellaan siten, että siitä lähtevä savu nousisi patsaan sieraimista vihaisten puuskahdusten tavoin, ja uhrin tuskanhuudot muuntautuisivat erilaisten putkien ansiosta vihaisen härän mylvinnäksi. Legendan mukaan uhrin poltetut luut ”loistivat kuin jalokivet ja niistä tehtiin rannekoruja”. Halutessaan testata pronssihärän äänen toimivuutta Falaris työnsi Perilloksen oman keksintönsä sisälle ja pronssihärän alle sytytettiin tuli. Perillos ei kuitenkaan menehtynyt pronssihärän sisälle, vaan hänet vapautettiin, ja Perilloksen yhä haaveillessa saavansa palkkion keksinnöstään, työnsi Falaris hänet vain kuitenkin kuolemaansa alas mäen huipulta. Falariksen itsensä kerrotaan kuitenkin saaneen surmansa pronssihärässä, kun hänet syrjäytti Telemakhos. Tämän jälkeen vihattu pronssihärkä heitettiin tarinan mukaan kielekkeeltä mereen.

Härän mainitsevat muun muassa Diodoros Sisilialainen ja Pindaros. Diodoroksen mukaan Timaios Tauromenionlainen kiisti, että laitetta olisi ollut olemassa. 

## Lähteet
Kanerva (laulaja)

**Kanerva** (oik. **Kanerva Salomaa**, o.s. Pasanen, s. 6. helmikuuta 1982 Helsinki) on suomalainen laulaja-lauluntekijä.

Kanerva on aloittanut soolouransa vuonna 2009 esittäen omia suomenkielisiä kappaleitaan yhtyeensä kanssa, sekä soolona itseään kitaralla säestäen. Vuonna 2011 Kanerva julkaisi ensi-EP:nsä, jonka kappale "*Herra Heinäkuu*" soi muun muassa Radio Suomessa ja Radio Helsingissä. Samana vuonna Kanerva lauloi myös Pussikaljaelokuvan avauskappaleen. Marraskuussa 2012 julkaistiin Kanervan single "*Kaksi poikaa*".

Kanervan musiikki on suomenkielistä folkrockia, joka on saanut vaikutteita amerikkalaisesta lauluntekijäperinteestä, mm. Suzanne Vegalta.

Kanerva on valmistunut ammattikorkeakoulusta elokuva- ja tv-käsikirjoittajaksi. Hänen esikoisnäytelmänsä *Jos oisin jo iso* sai kantaesityksensä Teatteri Vantaassa vuonna 2010.

Kanerva julkaisi maaliskuussa 2018 debyyttialbumin Paritanssi. Levyn tuottivat yhdessä Kanerva ja Hannu Pikkarainen ja levyn julkaisi Texicalli Records. Ennen albumin julkaisua siltä julkaistiin singlet  *Kypsiä marjoja*, *Muiden onni* ja *Joutomaat*.

Kanerva myös sanoittaa kappaleita muille artisteille. 

Kanervan vanhemmat ovat näyttelijä Anne Nielsen ja oopperalaulaja Matti Pasanen.

## Albumit
* *[[Paritanssi (albumi)|Paritanssi]]* (2018)
* *[[Kuinka aika pysäytetään]]* (2019)
* *[[Perijät (albumi)|Perijät]]* (2022)

## Lähteet

## Aiheesta muualla:
* Kanervan Facebook-sivu.
Yhdysvaltain liikenne

**Yhdysvaltain liikenne** kulkee pitkin teitä, rautateitä, vesiväyliä ja ilmateitse. Lyhyillä matkoilla tärkein kulkuneuvo on henkilöauto, pitemmillä matkoilla lentoliikenne on merkittävässä asemassa.

Autolla on ollut merkittävä osa Yhdysvaltain kaupungistumisessa ja se on pääasiallinen kulkuneuvo useimmille. Liittovaltio suunnitteli osavaltiosta toiseen tärkeimpien kaupunkien välillä kulkevien nopeiden moottoriteiden Interstate Highway -järjestelmää 1930-luvulta asti. Ensimmäiset tieosuuden rakennettiin 1940-luvulla, mutta koko verkosto valmistui vasta 2000-luvun alussa. Teiden liittymät on numeroitu, joko järjestyksessä lännestä itään ja etelästä pohjoiseen, tai tien alkupisteestä lasketun mailimäärän mukaan. Järjestelmän pisimmät tiet ovat I-90 Seattlesta Bostoniin ja I-80 San Franciscosta New Jerseyn Teaneckiin; kumpikin näistä on noin 5&nbsp;000 km pitkä. Ajokortin saamisen edellytykset vaihtelevat osavaltioittain. Toisaalla ajokortti-ikä on 16, toisaalla 18 vuotta, ja joissakin osavaltioissa ajo-opetuksen voi aloittaa jo 14-vuotiaana.

New Yorkin metro on yksi maailman käytetyimmistä maanalaisista liikenneverkostoista, nykyisin kuudennella sijalla Tokion, Moskovan, Soulin, Shanghain ja Pekingin jälkeen. Rautatie on henkilöliikenteessä asukaslukuun nähden varsin vähän käytetty. Rautateitä maassa on 240&nbsp;000 kilometriä. Sen pääasiallinen käyttötarkoitus on rahtiliikenne. Amtrak hoitaa pitkän matkan matkustajaliikennettä, mutta monissa suurissa kaupungeissa on lisäksi lähijunaliikennettä. Pitkän matkan linja-autoyhtiöistä tunnetuin on Greyhound.

Lyhyet matkat tehdään yleensä henkilöautoilla, pitkät lentokoneilla. Matkustajamäärillä mitattuna 17 maailman 30:stä vilkkaimmasta lentoasemasta on Yhdysvalloissa, mukaan lukien maailman vilkkain Atlantan kansainvälinen lentoasema Hartsfield-Jackson. Rahtimäärillä mitattuna 11 maailman 30:stä vilkkaimmasta lentokentästä oli Yhdysvalloissa, mukaan lukien maailman toiseksi vilkkain Memphisin kansainvälinen lentoasema. Kaikkiaan Yhdysvalloissa on 15079 lentokenttää, enemmän kuin missään muussa maailman valtiossa.

Yhdysvaltojen kauppalaivastoon kuuluu 418 alusta. Lisäksi yli 700 muihin maihin rekisteröityä alusta on yhdysvaltalaisessa omistuksessa. Suurimmat rahtisatamat ovat Baton Rouge, Corpus Christi, Houston, Long Beach, Los Angeles, New Orleans, New York, Plaquemines, Tampa ja Texas City. Risteilyalusten lähtöpaikkoina toimivat Miami (2,03 miljoonaa matkustajaa vuonna 2009, Florida), Port Everglades (1,3 miljoonaa, Florida), Port Canaveral (1,2 miljoonaa, Florida), Seattle (430&nbsp;000, Washington) ja Long Beach (415&nbsp;000).

## Lähteet
James Zealey

**James Edward Zealey** (7. maaliskuuta 1868 Mile End – 1934 Paddington) oli brittiläinen jalkapalloilija, joka edusti Upton Park FC:ia. Hän kilpaili vuoden 1900 kesäolympialaisissa Pariisissa, jossa hän oli mukana voittamassa kultaa ja teki yhden maalin. Hän oli varsinaiselta ammatiltaan lukkoseppä.

## Lähteet
Thoralf Hagen

**Thoralf Hagen** (22. syyskuuta 1887 Oslo – 7. tammikuuta 1979 Oslo) oli norjalainen soutaja. Hän edusti Christiania Roklubia. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia sekä perämiehellisessä nelikossa että kahdeksikossa.

## Lähteet
Tollef Tollefsen

**Tollef Tollefsen** (2. kesäkuuta 1885 Stavanger – 28. maaliskuuta 1963 Stavanger) oli norjalainen soutaja, joka edusti Stavanger Roklubia. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia kahdeksikossa.

## Lähteet
Giovanni Scatturin

**Giovanni Scatturin** (30. toukokuuta 1893 Venetsia, Italia – 11. lokakuuta 1951 Rosario, Argentiina) oli italialainen soutaja. Hän voitti vuoden 1920 kesäolympialaisissa Antwerpenissä kultaa perämiehellisessä kaksikossa. Vuoden 1924 kesäolympialaisissa Pariisissa hän kilpaili jälleen siinä ja sai hopeaa.

## Lähteet
Ercole Olgeni

**Ercole Olgeni** (11. joulukuuta 1883 Venetsia – 14. heinäkuuta 1947 Venetsia) oli italialainen soutaja. Hän voitti vuoden 1920 kesäolympialaisissa Antwerpenissä kultaa perämiehellisessä kaksikossa. Kesäolympialaisissa 1924 Pariisissa hän kilpaili jälleen siinä ja sai hopeaa.

## Lähteet
Pietro Annoni

**Pietro Annoni** (14. joulukuuta 1886 Milano – 19. huhtikuuta 1960 Milano) oli italialainen soutaja. Hän kilpaili vuoden 1920 kesäolympialaisissa Antwerpenissä ja sai siellä hopeaa kaksikossa.

## Lähteet
Erminio Dones

**Erminio Dones** (14. huhtikuuta 1897 Milano – 25. huhtikuuta 1945) oli italialainen soutaja. Hän vuoden 1920 kesäolympialaisissa Antwerpenissä ja sai siellä hopeaa kaksikossa.

## Lähteet
Carl Folcker

**Carl Wilhelm Folcker** (28. maaliskuuta 1889 Filipstad – 3. heinäkuuta 1911 Karlstad) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.

## Lähteet
The (International) Noise Conspiracy

**The (International) Noise Conspiracy** (lyhennetty **T (I) NC**) on ruotsalainen rock-yhtye, joka perustettiin Uumajassa vuoden 1998 loppupuolella. Yhtye koostuu Dennis Lyxzénistä (laulu), Inge Johanssonista (basso), Lars Strömbergistä (kitara) ja Ludwig Dahlbergistä (rummut). Yhtye on ottanut vaikutteita punkista ja garage rockista, ja tullut tunnetuksi sen vasemmistolaista poliittista kantaa ottavilla kappaleillaan. Vuoteen 2004 saakka kitaristi/urkuri/kosketinsoittaja Sara Almgren oli yhtyeessä mukana. 

Nykyisin vokalisti Lyxzén laulaa myös yhtyeessä AC4. 

## Diskografia
### Studioalbumit
* *[[The First Conspiracy]]* (1999, G7 Welcoming Committee Records)     
* *[[Survival Sickness]]* (2000, Burning Heart Records/Epitaph Records)
* *[[A New Morning, Changing Weather]]* (2001, Burning Heart Records/Epitaph Records)
* *[[Armed Love]]* (2004, Burning Heart Records/American Recordings)
* *[[The Cross of My Calling]]* (2008, Burning Heart Records/Vagrant/American Recordings)

### Livealbumit
* *Your Choice Live Series 025* (2002, Your Choice Records)
* *Live At Oslo Jazz Festival* (2003, Moserobie Music Production)
* *(Live EP)* (2005, American Recordings)

### EP:t ja Singlet
* *The First Conspiracy 7"* (1999, Premonition Records)
* *Abolish Work 7"* (1999, The Black Mask Collective)
* *T.I.M.E.B.O.M.B. 7"* (1999, Carcrash Records)
* *The Subversive Sound Of The Conspiracy 7"* (1999, Trans Solar Records)
* *Smash It Up EP* (2000, Big Wheel Recreation)
* *The Reproduction Of Death EP* (2001, Sub Pop Records)
* *Capitalism Stole My Virginity EP* (2001, G7 Welcoming Committee Records)
* *Up For Sale EP* (2002, Sympathy for the Record Industry)
* *Bigger Cages, Longer Chains EP* (2003, Burning Heart Records/Epitaph Records)
* *Black Mask EP* (2004, Burning Heart Records) (#92 UK)
* *A Small Demand EP* (2004, Burning Heart Records)

### Kokoelmat/Muut
* *Separation / T(I)NC* (1999 jaettu; Separation, The Black Mask Collective, Busted Heads)
* *Take Penacilin Now* (2005 kokoelma, G7 Welcoming Committee Records)
* *Rock Against Bush Vol. 2* (2004 kokoelma, Fat Wreck Chords)
* *Silver Monk Time: A Tribute to the Monks* (2006 kokoelma)
* *Punk-o-Rama (vol. 7)* (2001)

## Lähteet
Andreea Acatrinei

**Andreea Roxana Acatrinei** (s. 7. huhtikuuta 1992 Brașov) on romanialainen telinevoimistelija. Hän kilpaili vuoden 2008 kesäolympialaisissa Pekingissä ja oli siellä mukana saamassa pronssia naisten joukkuekilpailussa.

## Lähteet
Nuortti

**Nuortti** eli **Nuorttijoki** (, ) on Tuulomajoen vesistöön kuuluva joki Savukoskella Lapissa Suomessa ja Ylä-Tuuloman kaupunkikunnassa Murmanskin alueella Venäjällä. Joki saa alkunsa Värriön luonnonpuiston rajalta Nuorttitunturin luota Suomen ja Venäjän rajalla ja virtaa Suomen puolella aluksi lounaaseen, sitten luoteeseen ja lopulta koilliseen ja ylittää sitten Venäjän rajan Korvatunturin eteläpuolella. Nuorttijoen suurimmat sivujoet Savukosken alueella ovat Tulppiojoki ja Sotajoki. Joen Suomen puoleinen osa kuuluu pääosin Urho Kekkosen kansallispuistoon. Venäjällä se laskee Ylä-Tuuloman tekojärveen, jonka alle on jäänyt aiempi Nuorttijärvi, ja josta Tuulomajoki saa alkunsa.

## Lähteet
UnCollege

**UnCollege** on Dale Stephensin aloittama sosiaalinen liike, joka pyrkii muuttamaan käsityksen, jonka mukaan korkeakoulutus on ainoa tie menestykseen. Stephens ehdottaakin itseopiskelua korkeakoulutasolla, ja perusti nettisivun *uncollege.org* auttaakseen itseopiskelijoita verkostoitumaan, vaihtamaan vinkkejä ja löytämään töitä.

UnCollegen nettisivujen mukaan college eli korkeakoulu tai yliopisto ei itsessään ole huono, mutta omaa muun muassa seuraavia ongelmia:
# Lukukausimaksut nousevat kaksi kertaa inflaation tahtia
# Opiskelijat eivät opi
# Suuri velkaantuminen opiskelun rahoittamiseksi
Nettisivujen mukaan korkeakoulutuksen hyöty on siinä, että se todistaa opiskelijalla olevan tietyt pätevyydet ja kyvyn työskennellä toisten kanssa. UnCollege ehdottaa tällaisten avujen osoittamista muilla keinoilla. On huomioitava, että UnCollege käsittelee opiskelun taloudellisia ongelmia lähinnä Yhdysvaltojen kannalta. Suomessa opiskelu on ilmaista. 

UnCollege muuttui 2010–luvun puolivälissä high schoolien välivuosien opinto-ohjelmia auttavaksi Gap Year Globaliksi, jonka tarkoituksena on antaa opiskelijoille kokemuksellista ja henkilökohtaista kasvua akateemista koulutusta varten. 

## Lähteet

## Aiheesta muualla
Uncollege.org
Nicolai Kiær

**Nicolai Kiær** (2. huhtikuuta 1888 Oslo – 29. toukokuuta 1934 Oslo) oli norjalainen voimistelija. Hän kilpaili vuoden 1908 kesäolympialaisissa Lontoossa, jossa hän oli mukana saamassa hopeaa joukkuekilpailussa.

Hän kuoli hukkumalla toukokuussa 1934.

## Lähteet
Sigge Johannessen

**Sigurd Erhardt Amandus "Sigge" Johannessen** (9. tammikuuta 1884 Skien – 7. helmikuuta 1974 Skien) oli norjalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa joukkuekilpailussa.

## Lähteet
Harald Hansen

**Harald Hansen** (14. maaliskuuta 1884 Kööpenhamina – 10. toukokuuta 1927 Aarhus) oli tanskalainen jalkapalloilija. Hän kilpaili vuoden 1908 kesäolympialaisissa Lontoossa ja vuoden 1912 kesäolympialaisissa Tukholmassa saaden molemmilla kerroiilla joukkueineen hopeaa. Hänen seuransa oli kööpenhaminalainen B.93.

## Lähteet
Islamin käsikirja

**Islamin käsikirja** on vuonna 2004 ilmestynyt Jaakko Hämeen-Anttilan tietokirja islamista. Teoksen on kustantanut Otava. Vuonna 2017 Hämeen-Anttila julkaisi kirjasta uudistetun painoksen nimellä *Uusi islamin käsikirja*.

*Islamin käsikirja* jakautuu kolmeen lukuun: islamin historiaan, islamin oppiin ja muutamaan erilliseen esseeseen. *Uusi islamin käsikirja* poikkeaa aiemmista siinä, että se painottuu nykymaailman kysymyksiin ja käsittelee islamin historiaa ja oppia entistä lyhyemmin. 

## Vastaanotto

Teos oli myyntimenetys. Siitä otettiin useita painoksia ja ensimmäistä kovakantista laitosta myytiin yli kymmenen tuhatta kappaletta.

Uskontotieteilijä Teemu Taira arvioi kirjan *Agricola*-sivustolla hyväksi johdantoteokseksi, mutta esitti joitakin kriittisiä huomioita. Tairan mukaan teoksen kuvaus islamin synnystä ei varsinaisesti auta ymmärtämään sen kulttuurista taustaa. Hämeen-Anttila myös sivuuttaa myyttitutkimuksellisen näkökulman Muhammedista. Teos olisi hyötynyt pelkän islamin opin selostamisen sijasta muslimien arjen käytäntöjen kuvailusta ja kansatieteellisten tutkimusten hyödyntämisestä. Tairan mukaan ”paikoitellen lukija voi hämääntyä ilmeisen tarkoitushakuisesta otteesta.” Samuel Huntingtonin väite sivilisaatioiden kamppailusta on esitelty ja arvosteltu heikosti. Varhaisen islamin hallintomuotojen kutsuminen demokraattisiksi on kyseenalaista. *[[Jihad]]in* esittelyssä ei painoteta islamin erottelua rauhan () ja sodan (*dár al-harb*) alueiden välillä. Tämä voisi jäsentää jihadin käsitettä paremmin, sillä jihadissa uskonto ja politiikka niveltyvät yhteen.

Taneli Kukkonen totesi *[[Tieteessä tapahtuu]]* -lehdessä, että kirja seuraa pitkälti Hämeen-Anttilan opettajan Kaj Öhrnbergin luentojen rakennetta. Monien kiitosten ohella Kukkonen toteaa, että muutamaan kertaan ”ero historiallisen islamin ja kirjoittajan mieltymysten mukaan idealisoidun islamin välillä uhkaa hävitä.” Kukkonen ei hyväksy Hämeen-Anttilan väitettä, että islam olisi syvällä ytimessään teokraattinen demokratia. Kukkosen mukaan ei myöskään riitä todeta, ettei esimerkiksi naisten silpominen kuulu historialliseen islamiin tai että hunnun käyttö on tarkoittanut naisten omaa päätöstä. Kukkonen toteaa, että on muslimeja, joille silpomisperinne on pyhä ja hunnusta luopuminen kauhistus. Kukkosen mukaan länsimaisessa islam-keskustelussa täytyisi keksiä keinot, joilla keskustella näiden jälkimmäisten muslimien kanssa.

## Lähteet
* 
* 

### Viitteet
Eugen Ingebretsen

**Carl Eugen Ingebretsen** (30. joulukuuta 1884 Oslo – 11. tammikuuta 1939 Oslo) oli norjalainen voimistelija. Hän voitti kultaa joukkuekilpailussa vuoden 1906 kesäolympialaisissa eli Ateenan välikisoissa. Lisäksi hän sai hopeaa joukkuekilpailussa vuoden 1908 kesäolympialaisissa Lontoossa ja pronssia joukkuekilpailussa (ruotsalainen systeemi) vuoden 1912 kesäolympialaisissa Tukholmassa.

## Lähteet
Frithjof Olsen

**Frithjof Olsen** (30. marraskuuta 1883 Drammen – 22. helmikuuta 1922 Oslo) oli norjalainen voimistelija. Hän voitti kultaa joukkuekilpailussa vuoden 1906 kesäolympialaisissa eli Ateenan välikisoissa. Lisäksi hän sai joukkuekilpailussa hopeaa vuoden 1908 kesäolympialaisissa Lontoossa ja ruotsalaisen järjestelmän joukkuekilpailussa pronssia vuoden 1912 kesäolympialaisissa Tukholmassa.

## Lähteet
Kookenkä

**Kookenkä** oli suomalainen kenkäkauppaketju, joka oli osa Keskoa. Ketju syntyi, kun K-Kenkä- ja Andiamo-kaupat muutettiin Kookenkä-kaupoiksi keväällä 2012. Yhdistymisen jälkeen Andiamo-nimeä käytettiin kaupan omasta kenkämallistosta.

Kesko ilmoitti alkuvuodesta 2021 lopettavansa Kookenkä-, Kenkäexpertti- ja The Athlete’s Foot -liikkeet vuoden 2021 loppuun mennessä ja keskittyvänsä jatkossa urheilukauppaan Intersport- ja Budget Sport -brändeillään.

## Lähteet

 

## Aiheesta muualla
* Kookengän verkkosivut ja -kauppa
Osvald Moberg

**Karl Osvald** ("Moppe") **Moberg** (14. syyskuuta 1888 Tukholma – 22. joulukuuta 1933 Tukholma) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.

## Lähteet
SlimBrowser

**Flashpeak SlimBrowser** on **verkkoselain**. Se oli ehdolla EU:n Microsoftilta vaatimassa Selainvalinta-päivitysikkunassa. SlimBrowser toimii Windows-käyttöjärjestelmissä ja käyttää Trident-selainmoottoria.

Sivustoinformaation mukaan SlimBrowser-selain on käyttäjän tarpeiden mukaan muokattavissa ja siinä on erilaisia käytettävyyttä helpottavia ominaisuuksia. Artikkelin kirjoitushetkellä selainohjelman tuorein vakaa päivitysversio on 6.00. Slimbrowser on saavuttanut tunnustuspalkintoja.

Flashpeak on Yhdysvaltain Teksasissa toimiva tietoteknologia-alan yritys. Sen päämaja on Austinissa.

## Katso myös
* Selainsodat

## Lähteet
Poliisi kertoo

**Poliisi kertoo** (aiemmin **Pohjolan poliisi kertoo**) on Pohjolan Poliisikirja Oy:n julkaisema kirjasarja, jota ilmestyi vuosittain vuodesta 1971 lähtien vuoteen 2015 saakka.

Kirjasarjan kirjat sisältävät artikkeleita todellisista rikoksista ja niiden tutkinnasta oikeuskäsittelyyn saakka. Ne on koottu eri Pohjoismaiden rikostutkijoiden ja syyttäjien kirjoittamina (Suomi, Ruotsi, Norja ja Tanska vuodesta 1971, Islanti vuodesta 2000 ja muut maat vuodesta 1973). Lisäksi artikkeleissa on usein myös valokuvia, esimerkiksi poliisin ottamia valokuvia rikospaikoista ja muuta rikostutkintamateriaalia. Kirjat käsittelevät rikostapausten ja niiden tutkimisen lisäksi myös yleisesti rikostutkinnan kehittymistä, poliisikoulutusta ja oikeusmenettelyitä.
 
Kirjojen tuotolla rahoitettiin Suomen Poliisin Urheiluliiton toimintaa. Virallinen kotimainen kilpailutoiminta kuitenkin loppui vuonna 2014, joka osaltaan vaikutti kirjasarjan lopettamiseen. Kirjaa myytiin ainoastaan puhelinmyyntinä, ja parhaimmillaan Pohjolan Poliisikirja Oy:llä oli lähes 50 puhelinmyyjää. Ensimmäiset suomenkieliset painokset olivat 13&nbsp;000–14&nbsp;000 kappaletta ja loppuvuosina noin 8&nbsp;000 kappaletta. Kaupallisista syistä kirjoissa kerrottiin rikoksista ympäri Suomen.

Kirjasarja on julkaistu myös ruotsinkielisenä nimellä *Nordisk Kriminalkrönika*. Ruotsissa, Norjassa ja Tanskassa sarjan viimeinen osa ilmestyi vuonna 2016.

Yli 40 vuoden aikana kirjoissa esiteltiin lähes 600 suomalaista rikostapausta. Moni kuuluisa rikostapaus on saanut oman artikkelinsa kirjassa, kuten Jammu Siltavuoren kaksoismurha, Oulun lentokonekaappaus, Jollaksen palkkamurha sekä Suomen ulkopuolella tapahtuneista Falunin verilöyly. Osa artikkeleista pohjautuu vähemmän tunnettuihin rikostapauksiin, jotka eivät välttämättä ole saaneet mainintoja mediassa.
 
Suurin osa *[[Rikostarinoita Suomesta]]* -televisiosarjan tapauksista on julkaistu *Poliisi kertoo* -kirjoissa.

Poliisikirja Oy on julkaissut myös pokkarisarjan *Poliisi kertoo – Suomalaisia rikostapauksia*, jota on julkaistu vuodesta 2001 lähtien. Pokkareihin on koottu suomalaisia rikostapahtumia *Poliisi kertoo* -kirjoista.

## Lähteet
Axel Ljung

**Harald Axel Fredrik Ljung** (31. maaliskuuta 1884 Tukholma – 5. helmikuuta 1938 Tukholma) oli ruotsalainen voimistelija ja yleisurheilija. Hän kuului vuoden 1908 kesäolympialaisissa Lontoossa kultaa voittaneeseen joukkueeseen.

Ljung kilpaili myös vuoden 1906 kesäolympialaisissa eli Ateenan välikisoissa, jossa hän osallistui yleisurheiluun (100 m juoksu, 110 m aitajuoksu, vauhditon pituushyppy; viimeksi mainitussa 5. sija).

Ljung oli mukana vuonna 1908 AIK:n joukkueessa, joka juoksi 4&nbsp;×&nbsp;200 metrin viestijuoksun maailmanennätyksen 1.36,0. Ennätys pysyi voimassa 11 vuotta, kunnes Pennsylvanian yliopisto rikkoi sen vuonna 1919.

## Lähteet
Rolf Johnsson

**Rolf Vilhelm Oscar Johnsson** (1. joulukuuta 1889 Tukholma – 3. kesäkuuta 1931 Uppsala) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.

## Lähteet
Olle Lanner

**Olof Gustaf Reinhold "Olle" Lanner** (30. joulukuuta 1884 Stora Tuna – 26. heinäkuuta 1926 Tukholma) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.

## Lähteet
Carl Holmberg

**Carl Johan Severin Holmberg** (9. maaliskuuta 1884 Malmö – 1. joulukuuta 1909 Malmö) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.

## Lähteet
Sven Forssman

**Sven Otto Forssman** (12. syyskuuta 1882 Göteborg – 1. maaliskuuta 1919 Göteborg) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.

## Lähteet
Harald Halvorsen

**Harald Halvorsen** (16. marraskuuta 1878 Østre Aker – 11. elokuuta 1965 Oslo) oli norjalainen voimistelija. Hän kuului vuoden 1906 kesäolympialaisissa eli Ateenan välikisoissa kultaa joukkuekilpailussa voittaneeseen joukkueeseen. Vuoden 1908 kesäolympialaisissa Lontoossa Halvorsen joukkueineen sai siinä hopeaa.

## Lähteet
Arthur Amundsen

**Arthur Martinius Amundsen** (22. maaliskuuta 1886 Oslo – 25. helmikuuta 1936 Vestre Aker) oli norjalainen voimistelija. Hän oli  vuoden 1908 kesäolympialaisissa Lontoossa mukana saamassa joukkuekilpailussa hopeaa. Vuoden 1912 kesäolympialaisissa Tukholmassa hän joukkueineen sai ruotsalaissysteemin joukkuekilpailussa pronssia.

## Lähteet
HMS Opossum

**HMS Opossum** on ollut kuuden Britannian Kuninkaallisen laivaston aluksen nimenä.

* HMS Opossum (1808), Cherokee-luokan prikisluuppi
* HMS Opossum (1821), Cherokee-luokan prikisluuppi
* HMS Opossum (1856), Albacore-luokan tykkivene
* HMS Opossum (1895), Sunfish-luokan torpedovenehävittäjä
* HMS Opossum (U33), Black Swan -luokan sluuppi
* HMS Opossum (S19), Oberon-luokan sukellusvene
Etelännokkonen

**Etelännokkonen** (*Urtica dioica* ssp. *dioica*) on poltinkarvallinen, monivuotinen ruohokasvi. Se on yksi nokkosen eli isonokkosen (*U. dioica*) alalajeista.

## Ulkonäkö ja koko

Etelännokkonen kasvaa 30–300 senttimetriä korkeaksi. Varsi on nelisärmäinen, melko vankka ja tavallisesti haaraton. Varressa, lehtiruodeissa ja lehtisuonien alapinnalla on tavallisesti runsaasti poltinkarvoja sekä niitä lyhyempiä hapsikarvoja. Joskus harvoin poltinkarvat voivat puuttua kokonaan. Paksuhkot lehdet ovat vastakkain, ehyitä ja sahalaitaisia. Ainakin alimmat lehdet ovat herttatyvisiä. Tummanvihreä lehtilapa on muodoltaan puikea tai kapeanpuikea ja pitkäkärkinen. Kärkihammas ulottuu viereisiä hampaita paljon pitemmälle. Tavallisesti lehtilapa on 4–15&nbsp;cm pitkä ja 2–3 kertaa leveytensä pituinen. Kukinto-osan alapuolisten lehtien lapa on tavallisesti enintään kaksi kertaa leveytensä pituinen. Vankka lehtiruoti on enintään noin puolet lavan pituudesta.

Etelännokkosen kukinnot ovat 4–8&nbsp;cm pitkiä norkkoja ja pitempiä kuin lehtiruodit. Etelännokkonen on tavallisesti kaksikotinen, eli hede- ja emikukat sijaitsevat eri yksilöissä. Kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Etelännokkonen kukkii Suomessa heinä-syyskuussa. Hedelmä on kahden sisemmän kehälehden suojaama pähkylä.

## Levinneisyys
Euroopassa etelännokkosta tavataan koko mantereella aivan pohjoisimpia osia lukuun ottamatta. Levinneisyysalue jatkuu Aasian puolella aika Keski-Siperiaan, Keski-Aasiaan, Pohjois-Iraniin ja Turkkiin. Paikoitellen lajia tavataan myös Pohjois-Afrikassa. Pohjois-Amerikan keski- ja pohjoisosissa etelännokkosta tavataan paikoitellen tulokaslajina. 
Suomessa etelännokkonen kasvaa koko Suomessa. Runsaimmin lajia kasvaa Oulu–Joensuu-linjan eteläpuolella. Lapissa laji on harvinaisempi.

## Elinympäristö
Etelännokkonen on selkeästi kulttuurisidonnainen laji, joka viihtyy monenlaisissa ihmisen muokkaamissa ympäristöissä. Sitä kasvaa muun muassa asumusten lähettyvillä, pihoilla, seinustoilla, puutarhoissa ja teiden varsilla. Alkuperäisenä luonnonkasvina etelännokkosta tavataan Suomessa ainoastaan Etelä-Suomen merenrantalehdoissa. Muualla maassa se on muinaistulokas. Maavartensa avulla laji muodostaa tiheitä kasvustoja.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2010: Etelännokkosen levinneisyys Suomessa
* United States Department of Agriculture (USDA): ''Urtica dioica'' ssp. ''dioica''
Urho Kekkosen arkisto

**Urho Kekkosen arkisto** on Orimattilan Niinikoskella toimiva yksityinen arkisto, joka saa toimintaansa valtionavustusta. 

Arkisto koostuu presidentti Urho Kekkosen (1900–1986) luovuttamasta arkisto- ja kirjallisesta materiaalista sekä Kekkosen lähipiirin pienemmistä yksityiskokoelmista. Aineisto käsittää muun muassa Urho Kekkosen kirjeenvaihdon, valokuvia ja äänitteitä. Arkiston toiminnasta vastaa Tasavallan Presidentin Arkistosäätiö.

Arkistosäätiön perusti presidentti Kekkonen 18. elokuuta 1970. Arkisto avattiin vuonna 1995 tutkijoille ja yleisölle. Vuoteen 2000 asti Urho Kekkosen arkiston käyttöoikeus vaati tutkimusluvan, koska asiakirjojen salassapitomääräykset vaativat muun muassa ulkopoliittisten asiakirjojen osalta lausuntoa ulkoasiainministeriöltä. Vuodesta 2001 alkaen lähes kaikki aineisto on ollut tutkijoiden vapaasti käytettävissä. Urho Kekkosen arkisto hyväksyttiin vuonna 1999 yksityiseksi, 80 % valtionapua saavaksi ar­kis­toksi. 

Arkiston toimitilat sijaitsevat Orimattilan Niinikoskella säätiön omistamassa Hovilan tilan päärakennuksessa. Vuosien 1995–2011 aikana Urho Kekkosen arkiston kokoelmia on käyttänyt 705 tutkijaa, jotka ovat tehneet arkistoon 3&nbsp;390 tutkijakäyntiä. Arkistoa on esi­telty 4&nbsp;466 vieraalle. Tasavallan Presidentin Arkistosäätiön puheenjohtajina ovat toimineet hallitusneuvos Matti Kekkonen (1970–1998) ja johtaja Timo Kekkonen (1998-).

## Lähteet

## Kirjallisuutta
* 

## Aiheesta muualla
*Urho Kekkosen arkisto